กมธ.ดาหน้าปรับงบหนักอสค.โดนแน่
กมธ.งบฯ ปรับลดงบประมาณของ 47 หน่วยงาน ราว 10 ล้าน เสนอตัดงบ อคส. 2,000 ล้านบาท
22 มิ.ย. 2555

กมธ.งบฯ ปรับลดงบประมาณของ 47 หน่วยงาน ราว 10 ล้าน เสนอตัดงบ อคส. 2,000 ล้านบาท
นายวัชระ เพชรทอง โฆษกคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ 2556 กล่าวถึงผลการประชุมของคณะกรรมาธิการ ว่า ขณะนี้กรรมาธิการฯ ได้พิจารณาเสร็จสิ้นแล้ว 47 หน่วยงาน 4 กระทรวง ได้แก่ กระทรวงการคลัง อุตสาหกรรม พาณิชย์ และพลังงาน โดยได้เสนอปรับลดงบประมาณไปแล้วกว่า 10.7 ล้านบาท แบ่งเป็น คณะกรรมการอ้อยและน้ำตาล กรมส่งเสริมการส่งออก กรมทรัพย์สินทางปัญญา และกรมการค้าต่างประเทศที่ปรับลดงบประมาณในส่วนของการเดินทางไปต่างประเทศ ยังเหลือพิจารณาอีก 405 หน่วยงาน ซึ่งต้องพิจารณาให้เสร็จภายในวันที่ 26 มิ.ย.นี้
อย่างไรก็ตาม กรรมาธิการฯ ขอตั้งข้อสังเกตการจัดสรรงบประมาณกระทรวงพาณิชย์ที่ไม่มีประสิทธิภาพในการควบคุมราคาสินค้า โดยเฉพาะการบริหาร จัดการสินค้าขององค์การคลังสินค้า (อคส.) ที่มีการของบสูงถึง 5,507 ล้านบาท สูงกว่าปี 2555 ถึง 2,000 ล้านบาท แต่การทำงานที่ผ่านมาของ อคส.มักมีข่าวการทุจริตต่อเนื่องในทุกระดับ แม้กรรมาธิการฯ ขอให้ อคส.ตัดลดงบ ประมาณลง 2,000 ล้านบาท แต่ผู้อำนวยการ อคส.ไม่ยินยอม ดังนั้นจึงได้มอบหมายอนุกรรมาธิการฯ ไปพิจารณา